**PAKALPOJUMA LĪGUMS**

**par apmācību organizēšanu**

Rīgā Dokumenta datums ir dokumenta parakstīšanas datums

**Rīgas plānošanas reģions**, reģistrācijas Nr.90002222018, juridiskā adrese: Zigfrīda Annas Meierovica bulvāris 18, Rīga, LV-1050 (turpmāk – Pasūtītājs), Administrācijas vadītāja Edgara Rantiņa personā, kurš rīkojas saskaņā ar nolikumu, no vienas puses,

**\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_, (turpmāk – Izpildītājs), kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_, no otras puses, (turpmāk tekstā abi kopā saukti - Puses, bet katrs atsevišķi – Puse),

Eiropas Sociāla fonda projekta “Deinstitucionalizācija un sociālie pakalpojumi personām ar invaliditāti un bērniem” projekta Nr.9.2.2.1./15/I/002 (turpmāk-Projekts) ietvaros, pamatojoties uz tirgus izpētes identifikācijas Nr. T/RPR/2022/DI-6 rezultātiem, ņemot vērā Izpildītāja piedāvājumu, lai nodrošinātu Projektā plānoto aktivitāšu īstenošanu, noslēdz šādu līgumu (turpmāk-Līgums):

1. **LĪGUMA PRIEKŠMETS**
   1. Pasūtītājs uzdod un Izpildītājs par samaksu organizē un īsteno apmācības Rīgas plānošanas reģiona valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā (turpmāk-Pakalpojums).
   2. Pakalpojumu īsteno ievērojot Līgumā un Tirgus izpētes noteikumos Nr. T/RPR/2022/DI-6 noteiktos nosacījumus, prasības un termiņus.
   3. Pakalpojuma izpilde jānodrošina:
      1. Divām apmācību grupām - jāuzsāk 1(viena) mēneša laikā no pieprasījuma no Pasūtītāja saņemšanas brīža;
      2. Divu nākamo grupu - pēc nepieciešamības - 1(viena) mēneša laikā no pieprasījuma no Pasūtītāja saņemšanas brīža, bet ne vēlāk kā līdz 2023. gada 30. jūnijam.
2. **LĪGUMA SUMMA UN NORĒĶINU KĀRTĪBA**
   1. Līguma summa par Pakalpojuma izpildi nepārsniedz **EUR \_\_\_\_** (*summa vārdiem*) bez pievienotās vērtības nodokļa (turpmāk-PVN). PVN tiek aprēķināts, norādīts rēķinos un apmaksāts saskaņā ar Latvijas Republikas normatīvajos aktos noteikto kārtību.
   2. Līguma summa tiek noteikta saskaņā ar Izpildītāja iesniegto finanšu piedāvājumu 4 (četrām) apmācību grupām.
   3. Līguma summā ir iekļautas visas izmaksas, kas saistītas ar Līguma izpildi, tai skaitā, bet ne tikai, visi nodokļi un nodevas, visi sagatavošanās darbi, palīgdarbi un visi materiāli un resursi, kas nepieciešami Pakalpojuma nodrošināšanai, kā arī samaksa par jebkādu Izpildītāja pieļauto nepilnību vai kļūdu novēršanu, ja tādas ir konstatētas Izpildītāja Pakalpojuma izpildes vai pieņemšanas laikā.
   4. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, un Līguma summa neparedzētu darbu gadījumā netiek grozīta.
   5. Samaksa Izpildītājam tiek veikta, ievērojot šādu kārtību:
      1. Pasūtītājs veic apmaksu pēc katras grupas apmācību pilnā apjomā veikšanas 10 (desmit) darba dienu laikā, Pakalpojuma izpildes nodošanas - pieņemšanas akta abu Pušu parakstīšanas un atbilstoši normatīvajiem aktiem un Līguma noteikumiem sagatavota rēķina saņemšanas no Izpildītāja.
   6. Nekvalitatīvi vai Līguma noteikumiem neatbilstoši veikts Pakalpojums netiek pieņemts un apmaksāts līdz trūkumu novēršanai un Pakalpojuma pieņemšanai, ja šāda trūkumu novēršana objektīvi ir iespējama un Pasūtītāja interesēm atbilstoša.
   7. Samaksu par sniegto Pakalpojumu Pasūtītājs veic ar pārskaitījumu uz Izpildītāja rēķinā norādīto bankas kontu.
   8. Par samaksas brīdi uzskatāms bankas atzīmes datums Pasūtītāja maksājuma uzdevumā.
   9. Izpildītājs visos rēķinos norāda vismaz šādu informāciju:
      1. Pasūtītāja nosaukumu: Rīgas plānošanas reģions, reģ. Nr. 90002222018, un Līguma numuru;
      2. Projekta nosaukumu un numuru: “Deinstitucionalizācija un sociālie pakalpojumi personām ar invaliditāti un bērniem”, nr.9.2.2.1/15/I/002;
      3. Pakalpojuma nodošanas-pieņemšanas akta datumu, pamatojoties uz kuru tiek izrakstīts rēķins, ja tas piemērojams.
3. **LĪDZĒJU TIESĪBAS UN PIENĀKUMI**
   1. Pasūtītājs apņemas:
      1. ievērot visus Līguma nosacījumus;
      2. savlaicīgi nosūtīt informāciju par apmācību dalībniekiem, norādot dalībnieku sarakstu, un citu Pakalpojuma izpildei nepieciešamo informāciju, kas ir Pasūtītāja rīcībā.
      3. veikt samaksu Izpildītājam Līgumā noteiktajā kārtībā, apmērā un termiņā par Līgumā noteiktajā kārtībā, termiņā, apjomā un kvalitātē sniegtiem Pakalpojumiem.
   2. Pasūtītājs ir tiesīgs:
      1. veikt kontroli par Līguma izpildi, pēc nepieciešamības, pieaicinot attiecīgās jomas speciālistus vai ekspertus;
      2. pieprasīt informāciju par Līguma izpildes gaitu un citiem Līguma izpildes jautājumiem, t.sk. informāciju par apstākļiem, kas kavē vai var kavēt Pakalpojuma izpildi atbilstoši Līguma noteikumiem;
      3. dot Izpildītājam saistošus norādījumus attiecībā uz Pakalpojuma izpildi;
   3. Izpildītājs apņemas:
      1. nodrošināt Pakalpojuma izpildi, ievērojot visus Līguma nosacījumus;
      2. ievērot Pasūtītāja noteiktās prasības un norādījumus;
      3. kvalitatīvi un atbilstoši Līguma nosacījumiem un visiem tā pielikumiem sniegt Pakalpojumu;
      4. pēc Pasūtītāja pieprasījuma ne vēlāk kā divu darba dienu laikā sniegt jebkādu informāciju par Pakalpojuma izpildes gaitu;
      5. savlaicīgi informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktā laikā;
      6. nodrošināt Pakalpojumu ietvaros iegūtās informācijas izmantošanu atbilstoši normatīvajiem aktiem informācijas atklātības jomā un nodrošina fizisko personu datu aizsardzību atbilstoši Fizisko personu datu aizsardzības likumam;
      7. novērst Pasūtītāja konstatētās neprecizitātes sniegtajā Pakalpojumā, ja Pasūtītājs ir uz tām norādījis;
      8. ievērot komunikācijas un vizuālās identitātes prasības saskaņā ar Eiropas Savienības fondu 2014.-2020. gada plānošanas perioda publicitātes vadlīnijām Eiropas Savienības fondu finansējuma saņēmējiem, kā arī Pasūtītāja prasības un informācijas un komunikācijas pasākumos nodrošināt Rīgas plānošanas reģiona logo un atbilstošās atsauces;
      9. ņemt vērā un ievērot normatīvajos aktos ar Pakalpojuma izpildi saistītas noteiktās prasības, nosacījumus un ierobežojumus.
   4. Izpildītājs ir tiesīgs:
      1. saņemt atlīdzību par kvalitatīvi un atbilstoši Līguma nosacījumiem izpildītu Pakalpojumu;
      2. savlaicīgi no Pasūtītāja saņemt visu nepieciešamo informāciju, kas ir Pasūtītāja rīcībā un saistīta ar Pakalpojuma izpildi.
4. **PAKALPOJUMU NODOŠANA UN PIEŅEMŠANA**
   1. Izpildītājs Pakalpojuma izpildi noformē ar pieņemšanas-nodošanas aktu.
   2. Pasūtītājs 10 (desmit) dienu laikā pēc pieņemšanas-nodošanas akta saņemšanas:
      1. pieņem no Izpildītāja Pakalpojuma izpildi, parakstot pieņemšanas-nodošanas aktu un izsniedzot vienu tā eksemplāru Izpildītājam. Pakalpojums ir uzskatāms par pieņemtu ar dienu, kad Pasūtītājs parakstījis pieņemšanas-nodošanas aktu;
      2. vai rakstiski noformē pretenziju par konstatētajām neatbilstībām Pakalpojuma izpildē un to novēršanas kārtību. Šajā gadījumā pieņemšanas-nodošanas aktu Izpildītājs sagatavo, iekļaujot norādes par trūkumu novēršanu, un iesniedz atkārtoti.
   3. Pasūtītājs ir tiesīgs nodot Pakalpojumu kvalitātes pārbaudi trešajām personām.
   4. Pasūtītājam ir tiesības trūkumu novēršanai noteikt saprātīgu termiņu.
   5. Izpildītājam ir pienākums pastāvīgi segt visas izmaksas, kas tam radušās saistībā ar papildinājumiem un labojumiem, kas veicami saskaņā ar Pasūtītāja norādījumiem attiecībā uz neatbilstībām Pakalpojuma izpildē, par kuru atbilstoši Līguma 4.2.2.apakšpunktā noteiktajai kārtībai izvirzītas pretenzijas.
5. **LĪDZĒJU ATBILDĪBA**
   1. Gadījumā, ja Izpildītājs nenodrošina Pakalpojuma izpildi noteiktajā termiņā, Izpildītājs samaksā Pasūtītājam līgumsodu EUR 100,00 (simts eiro) apmērā. Līgumsodu Pasūtītājs ir tiesīgs ieturēt, par līgumsoda apmēru samazinot Izpildītājam veicamo maksājumu.
   2. Par maksājuma termiņa kavējumu Pasūtītājs maksā Izpildītājam līgumsodu 0,1% (nulle komats viens procents) apmērā no kavētās summas par katru kavējuma dienu, bet ne vairāk kā 10% no kavētā maksājuma summas.
   3. Līgumsoda samaksa neatbrīvo Līdzējus no Līguma saistību izpildes.
   4. Izpildītājs ir atbildīgs un sedz visus tiešos Pasūtītāja zaudējumus, kas radušies Izpildītāja, Izpildītāja darbinieku, apakšuzņēmēju un/vai pārstāvju darbības un/vai bezdarbības rezultātā.
6. **NEPĀRVARAMA VARA**
   1. Puses ir atbrīvotas no jebkādas atbildības vai zaudējumu segšanas, ja ar Līgumu uzņemtās saistības nav bijis iespējams izpildīt nepārvaramas varas apstākļu rezultātā. Puses par nepārvaramas varas apstākļiem uzskata dabas stihijas (zemestrīces, plūdus, vētras, utml.), ugunsgrēkus, jebkāda veida karadarbību, okupāciju, terora aktus, blokādes, streikus (izņemot Pušu darbinieku streikus), kā arī atbildīgo institūciju pieņemtos normatīvos aktus, kas būtiski ietekmē visu vai daļēju Līguma izpildi.
   2. Par nepārvaramu varu nevar tikt atzīta apakšuzņēmēju un citu iesaistīto personu saistību neizpilde vai nesavlaicīga izpilde.
   3. Par nepārvaramas varas iestāšanos un pēc nepārvaramas varas beigšanās Līdzējam, kas cietis no nepārvaramas varas, ir pienākums nekavējoties informēt pārējos Līdzējus.
   4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, jebkuram no Līdzējiem ir tiesības izbeigt Līgumu. Ja Līgums šādā gadījumā tiek izbeigts, nevienam no Līdzējiem nav tiesību no otra Līdzēja pieprasīt zaudējumu atlīdzību.
7. **KONFIDENCIONALITĀTE**
   1. Līdzēji apņemas ievērot no otra Līdzēja saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
   2. Par konfidenciālu informāciju Līguma saistību izpildē tiks uzskatīta jebkura informācija, kas satur personas datus, tai skaitā sensitīvos personu datus, atbilstoši Fizisko personu datu aizsardzības likumā noteiktajam, kā arī informācija, kurai Pasūtītājs nosaka šādu statusu, par to atsevišķi informējot Izpildītāju.
8. **LĪDZĒJU KONTAKTPERSONAS**
   1. Pasūtītāja pārstāvis, kas sniedz saturisko informāciju Izpildītājam Pakalpojuma sniegšanā, organizē saskaņošanu, veic Pakalpojuma kvalitātes kontroli un ir tiesīgs nodrošināt komunikāciju ar Izpildītāju, ir Projekta vadītāja Annele Tetere, e-pasts: [annele.tetere@rpr.gov.lv](mailto:annele.tetere@rpr.gov.lv), tālrunis: 25444918.
   2. Izpildītāja pārstāvis, kas ir tiesīgs nodrošināt komunikāciju ar Pasūtītāju un organizēt Pakalpojuma ietvaros sniedzamos darbus, ir *vārds uzvārds*, e-pasts: [\_\_\_\_\_\_\_\_\_\_\_\_\_\_\_](mailto:maris.gravis@rupjuberns.lv), tālrunis: \_\_\_\_\_\_\_.
   3. Līdzēju kontaktpersonas ir atbildīgas par Līguma izpildes uzraudzīšanu, Pakalpojuma nodošanas – pieņemšanas akta noformēšanu, iesniegšanu parakstīšanai paraksttiesīgām personām, savlaicīgu rēķina iesniegšanu, pieņemšanu un nodošanu apmaksai. Līdzēju kontaktpersonu prombūtnes laikā (atvaļinājuma, komandējuma vai pārejošas darba nespējas laikā) to pienākumus pilda citi Līdzēju darbinieki ar atbilstošu kompetenci.
   4. Par jebkurām izmaiņām Līguma 8.1. vai 8.2.apakšpunktā norādītajā informācijā Līdzēji viens otram paziņo vienas darba dienas laikā elektroniski.
   5. Visa informācija, kas saistīta ar Līguma izpildi, Līdzēju strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (Līguma 8.1. un 8.2.apakšpunktā norādītās elektroniskā pasta adreses), kā arī Līdzēju kontaktpersonu prombūtnes laikā (atvaļinājuma, komandējuma vai pārejošas darba nespējas laikā) elektroniskās pasta adreses, ko izmanto to aizvietotāji.
9. **PAKALPOJUMA IZPILDĒ IESAISTĪTAIS**

**APAKŠUZŅĒMĒJS VAI PERSONĀLS**

* 1. Par Līguma izpildē iesaistīto personālu uzskatāmi Izpildītāja piedāvājumā iekļautie speciālisti. Par Līguma izpildē iesaistīto apakšuzņēmēju uzskatāmas Pakalpojuma izpildē iesaistītās personas par kurām Izpildītājs sniedzis informāciju piedāvājumā.
  2. Ja nepieciešams, Izpildītājs ir tiesīgs papildus piesaistīt personālu vai apakšuzņēmēju, kas nav iekļauts personāla sarakstā.
  3. Izpildītājs iesaistītajam personālam vai apakšuzņēmējam nodrošina aprīkojumu un atbalstu, kas ir nepieciešams, lai efektīvi pildītu tam uzticētos pienākumus un nodrošinātu Pakalpojuma izpildi.
  4. Izpildītājs Līguma izpildē iesaistīto personālu vai apakšuzņēmēju (par kuru sniedzis informāciju Pasūtītājam) ir tiesīgs nomainīt tikai ar Pasūtītāja rakstveida piekrišanu. Jaunā personāla kvalifikācijai un pieredzei ir jābūt līdzvērtīgai vai augstākai par aizstājamā personāla kvalifikāciju un pieredzi.
  5. Trešo personu, tai skaitā apakšuzņēmēju, pieaicināšana Pakalpojuma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.

1. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā ar dienu, kad pēdējais no Līdzējiem to parakstījis. Līguma darbības termiņš ir līdz pilnīgai Līguma saistību izpildei.
   2. Līguma darbība var tikt izbeigta, Līdzējiem par to rakstiski vienojoties, vai arī Līgumā noteiktajā kārtībā.
   3. Pasūtītājs, nosūtot Izpildītājam rakstisku paziņojumu, ir tiesīgs izbeigt Līgumu, ja iestājies vismaz viens no sekojošiem gadījumiem:
      1. Izpildītājs neievēro jebkurus Līgumā un/vai tā pielikumos noteiktos izpildes termiņus un ja Izpildītāja nokavējums ir sasniedzis vismaz trīs dienas;
      2. Izpildītājs nepilda kādas citas Līgumā noteiktās saistības vai pienākumus, un ja Izpildītājs šādu neizpildi nav novērsis trīs dienu laikā pēc attiecīga rakstiska Pasūtītāja paziņojuma saņemšanas;
      3. Izpildītājs ir pasludināts par maksātnespējīgu, ierosināts tiesiskās aizsardzības process vai ir uzsākta Izpildītāja likvidācija;
      4. Izpildītājs ir patvaļīgi pārtraucis, Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
   4. Izbeidzot Līgumu saskaņā ar Līguma 10.3.1. vai 10.3.2. vai 10.3.3.apakšpunktu, Līdzēji sagatavo un abpusēji paraksta atsevišķu aktu par faktiski izpildīto Pakalpojuma apjomu un vērtību. Sagatavojot aktu, Līdzēji ņem vērā izpildītā Pakalpojuma atbilstību Līguma prasībām. Pasūtītājs samaksā Izpildītājam par saskaņā ar Līguma noteikumiem sniegto Pakalpojumu atbilstoši sagatavotajam un Līdzēju parakstītajam aktam. Pasūtītājs patur tiesības nepieņemt daļēju Pakalpojuma izpildi. Izdarot samaksu, Pasūtītājs ir tiesīgs ieturēt aprēķināto līgumsodu un/vai zaudējumus. Līdzēji savstarpējos norēķinus šajā punktā minētajā gadījumā veic 20 (divdesmit) dienu laikā pēc šajā punktā minētā akta parakstīšanas no Līdzēju puses.
   5. Līguma 10.3.4.apakšpunktā noteiktajā gadījumā, Līgums uzskatāms par izbeigtu (spēkā neesošu) septītajā dienā no attiecīga Pasūtītāja rakstveida paziņojuma par Līguma izbeigšanu nosūtīšanas dienas Izpildītājam uz pēdējo zināmo juridisko vai deklarēto adresi.
2. **NOSLĒGUMA NOTEIKUMI**
   1. Pienākumi un tiesības, kas nav ietvertas Līgumā, tiek regulētas atbilstoši Latvijas Republikas normatīvajiem aktiem.
   2. Līguma izpildes valoda ir latviešu valoda (sarakste starp Pasūtītāju un Izpildītāju, iesniegtie dokumenti, sanāksmju protokoli, u.c.).
   3. Ja kādam no Līdzējiem tiek mainīti rekvizīti, tad Līdzējs nekavējoties elektroniski paziņo par to otram Līdzējam (viena Līdzēja kontaktpersonai informējot otra Līdzēja kontaktpersonu). Ja Līdzējs neizpilda šī punkta nosacījumus, uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par otru Līdzēju.
   4. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, vai tiek mainīti to vadītāji, Līgums paliek spēkā un tā nosacījumi ir saistoši Līdzēju tiesību un saistību pārņēmējam. Izpildītājs brīdina Pasūtītāju par šādu apstākļu iestāšanos 10 (desmit) dienas iepriekš.
   5. Līdzēji nav tiesīgi nodot savas tiesības, kas saistītas ar Līgumu un izriet no tā, trešajai personai.
   6. Līguma noteikumus var grozīt Līdzējiem rakstiski par to vienojoties.
   7. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tas neietekmē pārējo punktu spēkā esamību. Nepieciešamības gadījumā Līguma punkti ir grozāmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
   8. Visi Līguma pielikumi, vienošanās, papildinājumi un grozījumi kļūst par Līguma neatņemamu sastāvdaļu, kad to parakstījuši Līdzēji.
   9. Visi strīdi, kas Līguma izpildes gaitā izcēlušies starp Līdzējiem risināmi pārrunu ceļā. Ja izlīgums netiek panākts, Līguma izpildes gaitā izcēlušos strīdus starp Līdzējiem risina tiesā Latvijas Republikas normatīvajos aktos noteiktajā kārtībā.
   10. Līdzēji garantē, ka to pārstāvjiem ir attiecīgas pilnvaras, lai slēgtu Līgumu un uzņemtos tajā noteiktās saistības un pienākumus.
   11. Līgums sagatavots uz 7 (septiņām) lapām ar pielikumiem uz 6 (sešām) lapām un parakstīts ar drošu elektronisko parakstu.
   12. Līgumam ir sekojoši pielikumi:
       1. Līguma izpildē iesaistītā personāla saraksts - 1. pielikums;
       2. Tehniskā specifikācija – 2. pielikums;
       3. Finanšu piedāvājums – 3. pielikums;
       4. Nodošanas-pieņemšanas akts (forma) – 4. pielikums
3. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| |  | | --- | | **Rīgas plānošanas reģions** | | **Reģ. Nr.** 90002222018 | | **Juridiskā adrese** Zigfrīda Annas Meierovica bulvāris 18, Rīga, LV-1050 | | **Maksātāja iestāde:** Valsts kase  **Kods** TRELLV22 | | **Konta Nr.**LV85TREL921062803700B | |  |
| Administrācijas vadītājs  .....................................................................  Edgars Rantņš | ................................................................  v.u. |

4. pielikums

*Eiropas Sociālā fonda projekts*

*“Deinstitucionalizācija un sociālie pakalpojumi*

*personām ar invaliditāti un bērniem”*

*projekta Nr.9.2.2.1/15/I/002*

**PAKALPOJUMA NODOŠANAS - PIEŅEMŠANAS AKTS**

Rīgā

**Rīgas plānošanas reģions**, reģistrācijas Nr.90002222018, projekta “Deinstitucionalizācija un sociālie pakalpojumi personām ar invaliditāti un bērniem” vadītājas Anneles Teteres personā (turpmāk tekstā – Pasūtītājs), kura rīkojas saskaņā ar \_\_\_\_\_\_\_. noslēgtā līguma par apmācību nodrošināšanu Rīgas plānošanas reģiona valsts sociālās aprūpes centru darbiniekiem un pašvaldību piesaistītiem sociāliem mentoriem pilngadīgu personu ar garīga rakstura traucējumiem sagatavošanai pārejai uz dzīvi sabiedrībā, līguma nr. (turpmāk – Līgums) 8.1.apakšpunktu, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_\_\_\_, tās valdes priekšsēdētāja \_\_\_\_\_\_\_ personā (turpmāk tekstā – Izpildītājs), kurš darbojas uz statūtu pamata, no otras puses, abas kopā sauktas kā Līdzēji un katra atsevišķi kā Līdzējs, sagatavoja šādu pakalpojuma nodošanas-pieņemšanas aktu (turpmāk-Akts), pamatojoties uz Līguma 4.1.apakšpunktu:

1. Izpildītājs nodod un Pasūtītājs pieņem pakalpojuma izpildi un ar to saistītos dokumentus par Rīgas plānošanas reģiona valsts sociālās aprūpes centru darbinieku un pašvaldību piesaistīto sociālo mentoru pilngadīgu personu ar garīga rakstura traucējumiem sagatavošanai pārejai uz dzīvi sabiedrībā \_ grupas apmācībām.
2. Līdzēji, parakstot Aktu, apliecina, ka 1.punktā minētie dokumenti ir bez trūkumiem vai nepilnībām, un ir atzīstami par līguma prasībām atbilstošiem.
3. Akts sagatavots divos eksemplāros uz \_\_(\_\_\_\_\_\_\_) lapas/ām, no kuriem viens glabājas pie Pasūtītāja un otrs pie Izpildītāja. Akta abiem eksemplāriem ir vienāds juridiskais spēks.

|  |  |
| --- | --- |
| Pasūtītājs  vai Pasūtītāja pilnvarota persona | Izpildītājs  vai Izpildītāja pilnvarota persona |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /amats, vārds, uzvārds/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /amats, vārds, uzvārds/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /datums/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/ |